b'\n_START_ARTICLE_\nAyotzinapa\n_START_PARAGRAPH_\nAyotzinapa er en rural l\xc3\xa6rerskole i delstaten Guerrero i Mexico. Skolen ble opprettet i 1926 som en del av utdanningsreformene i kj\xc3\xb8lvannet av den venstreorienterte meksikanske revolusjonen. Ayotzinapa er en normalskole (spansk: escuela normal rural) som ble opprettet for \xc3\xa5 gi utdanningsmuligheter til fattige mennesker i rurale str\xc3\xb8k. Disse ble opprettet i hundretall i f\xc3\xb8rste halvdel av 1900-tallet. I dag er det bare et titall igjen av disse skolene.\n_START_SECTION_\nStudentforsvinninger\n_START_PARAGRAPH_\n26. september 2014 ble 43 studenter fra Ayotzinapa bortf\xc3\xb8rt fra byen Iguala, av det lokale politiet. Studentene skal angivelig ha blitt overlevert til Guerreros Unidos, en kriminell gruppe i omr\xc3\xa5det. Saken er ikke oppklart, og har skapt frustrasjon og store demonstrasjoner i Mexico og i solidaritetsnettverk verden over .'